ইসলামের প্রতীকসমূহ

[right|থাম্ব|[আরবি ভাষা|আরবি চারুলিপিতে শাহাদাহ]]
ইসলাম একটি ইব্রাহিমীয় একেশ্বরবাদী ধর্ম, যা শিক্ষা দেয় যে একজনই সৃষ্টিকর্তা আছেন এবং মুহাম্মদ হলেন সৃষ্টিকর্তার সর্বশেষ বার্তাবাহক। এটি বিশ্বের দ্বিতীয় বৃহত্তম ধর্ম, যার অনুসারীর সংখ্যা ২ কোটির বেশি (মুসলিম) এবং বিশ্বের জনসংখ্যার প্রায় এক-চতুর্থাংশ।

## প্রচলিত প্রতীকীবাদ
})
|-
|তারা ও অর্ধচন্দ্র
|
|তারা ও অর্ধচন্দ্র প্রতীক সাধারণত উসমানীয় সাম্রাজ্যের সঙ্গে যুক্ত ছিল এবং পরবর্তীতে এটি ইসলাম ধর্মের প্রতীক হিসেবে, বিশেষ করে পশ্চিমা বিশ্বে, প্রচলিত হয়। পরে মুসলিম সমাজেও এটি ইসলামি প্রতীক হিসেবে স্বীকৃতি পায়। তুর্কি ভাষায় অর্ধচন্দ্রকে ‘‘হিলাল’’ বলা হয়, যা আরবি লিপিতে “আল্লাহ” শব্দটির অ্যানাগ্রাম। ইউনিকোড: ()
|-
|আল্লাহ
|
|আল্লাহ হলো সৃষ্টিকর্তার জন্য একটি আরবি শব্দ এবং এটি বিশ্বব্যাপী মুসলিমদের দ্বারা ব্যবহৃত হয়, ভাষা নির্বিশেষে। এটি ইসলামি ক্যালিগ্রাফিতে লেখা একটি বহুল ব্যবহৃত প্রতীক যা ইসলামের পরিচায়ক হিসেবে মুসলিম বিশ্বে ব্যবহৃত হয়। ইউনিকোড: ()
|-
|শাহাদাহ
|
|কুরআনে এটি আংশিকভাবে বিভিন্ন স্থানে উল্লেখ রয়েছে, তবে সম্পূর্ণরূপে একত্রে কোথাও নেই। হাদীসসমূহে এবং বহু ঐতিহাসিক মুসলিম ও ইসলামপন্থী পতাকা ও প্রতীকে ব্যবহৃত হয়েছে।
|-
|রুব এল হিজব
|
|রুব এল হিজব (ইসলামি তারকা) কুরআন পাঠ সহজ করার জন্য ব্যবহৃত হয়। এই প্রতীকটি বিভিন্ন প্রতীক ও পতাকায় দেখা যায়, বিশেষ করে মারিনিদ সুলতানাতের সময় ফেজ নগর রাষ্ট্রে। ইউনিকোড: ()
|-
|খাতিম
|
|খাতিম প্রতীক (কালো তারা) নবী মুহাম্মদ ﷺ-এর সীল হিসেবে পরিচিত।
|-
|সেজদার আয়াত
|
|কুরআনে এমন স্থানে ব্যবহৃত হয়, যেখানে পাঠককে আল্লাহর ইবাদতের অংশ হিসেবে সিজদা (নিম্নমুখে নত হওয়া বা ললাট ভূমিতে স্পর্শ করানো) করতে নির্দেশ দেওয়া হয়েছে। ইউনিকোড: ()
|-
|}

## রঙ

### ইতিহাস
প্রাথমিক যুগে ইসলামি সেনাবাহিনী ও কাফেলাগুলো সনাক্তকরণের উদ্দেশ্যে একরঙা (সাধারণত কালো বা সাদা) পতাকা ব্যবহার করতো। তবে এর ব্যতিক্রম ছিল মুহাম্মদ (সা.)-এর "তরুণ ঈগল" নামে পরিচিত পতাকা, যার উপর শাহাদাহ লেখা ছিল। পরবর্তী প্রজন্মের মুসলিম শাসকরা কোনো চিহ্ন, লেখনি বা প্রতীকবিহীন সাধারণ কালো, সাদা অথবা সবুজ রঙের পতাকা ব্যবহার করা অব্যাহত রাখেন। উমাইয়ারা সাদা এবং সবুজ ব্যানার বা পতাকার অধীনে যুদ্ধ করতো। আব্বাসীয়রা কালো (বা নীল) রঙ বেছে নেয় এবং কালো পতাকার অধীনে যুদ্ধ করতো। ফাতেমীয়রা সবুজ পতাকার পাশাপাশি সাদা পতাকাও ব্যবহার করতো। সৌদি দিরিয়া আমিরাত একটি সাদা ও সবুজ পতাকা ব্যবহার করতো, যার ওপর শাহাদাহ লেখা ছিল। পারস্য উপসাগরের বিভিন্ন দেশে লাল পতাকা রয়েছে, কারণ লাল রঙ জাতীয়তাবাদকে প্রতিনিধিত্ব করে। আরব রাষ্ট্রগুলোর পতাকায় সাদা, কালো, সবুজ এবং লাল এই চারটি সর্ব-আরব রঙের প্রাধান্য দেখা যায়।
### অর্থসমূহ

* সবুজ – জান্নাতে রেশমের বস্ত্র ও বালিশ সবুজ রঙের বলে বিশ্বাস করা হয়। মুহাম্মদ (সা.)-এর প্রিয় রঙ ছিল সবুজ।
* সাদা – ইসলামে এটি সর্বাপেক্ষা পবিত্র ও পরিচ্ছন্ন রঙ হিসেবে বিবেচিত হয় এবং এটি মুহাম্মদ (সা.)-এর  পতাকার রঙ, যাকে "তরুণ ঈগল" বলা হয়।
* কালো – জাহান্নামের রঙ, একইসাথে কালো পতাকারও রঙ।

## কালো পতাকা

ইসলামি ঐতিহ্য অনুসারে, কালো পতাকা হলো সেই পতাকাগুলোর মধ্যে একটি যা মুহাম্মদ (সা.) যুদ্ধের সময় উড়িয়েছিলেন। এটি ঐতিহাসিকভাবে ৭৪৭ খ্রিস্টাব্দে আবু মুসলিমের নেতৃত্বে সংঘটিত আব্বাসীয় বিপ্লবে ব্যবহৃত হয়েছিল এবং এটি আব্বাসীয় খিলাফতের সাথেও যুক্ত।এটি একটি প্রতীক এবং ইসলামি পরকালবিদ্যা (মাহদীর আগমনকে ঘোষণা করা) এর সাথেও জড়িত। কালো পতাকাটি আইএসআইএল ব্যবহৃত পতাকার থেকে ভিন্ন। আইএসআইএল-এর একই ধরনের কালো পতাকা ব্যবহারের বিষয়টিকে পণ্ডিতরা তাদের খিলাফত পুনঃপ্রতিষ্ঠার দাবির একটি প্রচেষ্টা হিসেবে ব্যাখ্যা করেন।

## অন্যান্য প্রতীকসমূহ
### তারকা ও অর্ধচন্দ্র

থাম্ব|উসমানীয় পতাকা
অর্ধচন্দ্র সাধারণত ইসলামের সাথে সম্পর্কিত এবং এর প্রতীক হিসেবে বিবেচিত। সাসানীয় পারস্য সাম্রাজ্যের মুদ্রায় অর্ধচন্দ্র ও তারকার ব্যবহার ছিল। রাশিদুন খিলাফতের মাধ্যমে ঐ অঞ্চল বিজয়ের পর উমাইয়া খিলাফত কিছু পরিবর্তন সহকারে একই ধরনের মুদ্রা ব্যবহার অব্যাহত রাখে, যেখানে অর্ধচন্দ্র ও তারকা অক্ষত ছিল। তবে, প্রতীকটি কেবল উসমানীয় সাম্রাজ্যের সাথে যুক্ত হওয়ার পরই ব্যাপক প্রচলন লাভ করে। উসমানীয়রা কনস্টান্টিনোপল শহর দখলের পর সেখানকার প্রতীক হিসেবে এটিকে গ্রহণ করে। উসমানীয় সাম্রাজ্যে ব্যবহারের সূত্র ধরে, এটি সামগ্রিকভাবে ইসলামের পাশাপাশি পাশ্চাত্য প্রাচ্যতত্ত্বের প্রতীক হিসেবেও পরিচিতি লাভ করে। উনিশ শতকের শেষের দিকে ব্রিটিশ সাহিত্যে 'অর্ধচন্দ্র ও তারকা' ইসলামি সাম্রাজ্যগুলোর (উসমানীয় ও পারস্য) শাসনের রূপক হিসেবে ব্যবহৃত হতো। উসমানীয় মসজিদ এবং মিনারগুলোর সাজসজ্জায় অর্ধচন্দ্র ও তারকা প্রতীকের ব্যাপক ও ক্রমবর্ধমান ব্যবহারের ফলে এই সম্পর্ক আরও শক্তিশালী হয়। এর বিপরীতে, অধিকাংশ ইসলামি প্রকাশনা এই বিষয়ে জোর দেয় যে, কিছু মুসলিম পণ্ডিত কর্তৃক অর্ধচন্দ্রকে প্রত্যাখ্যান করা হয়। রুশ-তুর্কি যুদ্ধের সময়, ১৮৭৭ সাল থেকে আন্তর্জাতিক রেড ক্রস কমিটি (আইসিআরসি)-এর স্বেচ্ছাসেবকরা "রেড ক্রিসেন্ট" প্রতীকটি ব্যবহার করা শুরু করে এবং ১৯২৯ সালে এটি আনুষ্ঠানিকভাবে গৃহীত হয়।

১৯২২ সালে উসমানীয় সাম্রাজ্যের পতনের পর এর উত্তরসূরি রাষ্ট্রগুলো তাদের জাতীয় পতাকায় অর্ধচন্দ্র ও তারকার প্রতীক ব্যবহার করে। ১৯৪৭ সালে পাকিস্তান স্বাধীন হলে তাদের পতাকায় সবুজ পটভূমিতে একটি সাদা অর্ধচন্দ্র ও তারকা স্থান পায়। ১৯৫১ সালে লিবিয়া রাজ্যের পতাকায় থাকা অর্ধচন্দ্র ও তারকার একটি ইসলামি ব্যাখ্যা দেওয়া হয়, যেখানে এটিকে "আমাদের নবী মুহাম্মদ (সা.)-এর হিজরতের ঘটনার" সাথে যুক্ত করা হয়। ১৯৫০-এর দশকে আরব জাতীয়তাবাদী আন্দোলনগুলোও এই প্রতীক গ্রহণ করে, যার একটি উদাহরণ হলো ১৯৭৪ সালের প্রস্তাবিত আরব ইসলামী প্রজাতন্ত্র।
### রুব এল হিজব

কুরআন তেলাওয়াত সহজ করার জন্য রুব এল হিজব ব্যবহৃত হয়। এই প্রতীকটি প্রতিটি হিজবের এক-চতুর্থাংশ চিহ্নিত করে। একটি হিজব হলো একটি পারা-এর অর্ধেক। প্রতীকটি মারিনিড সালতানাতের মতো বেশ কিছু প্রতীক ও পতাকায়ও দেখা যায়। সেলজুকরা এটি ব্যাপকভাবে ব্যবহার করতো এবং একে সেলজুক তারকাও বলা হয়।
### খাতিম

খাতামুন নাবিয়্যিন বা খতমে নবুওয়াত হলো একটি উপাধি, যা কুরআনে এবং মুসলিমদের দ্বারা ব্যবহৃত হয়। এই উপাধিটি দ্বারা মুহাম্মদ (সাঃ)-কে আল্লাহর প্রেরিত সর্বশেষ নবী হিসেবে স্বীকৃতি দেওয়া হয়।
### শাহাদাহ

[alt=|থাম্ব|'''' '''' (বাংলা অনুবাদ: "আল্লাহ ছাড়া কোনো খোদা নেই এবং মুহাম্মদ আল্লাহর রাসূল")। সাদা পটভূমিতে [শাহাদাহ ইসলামি চারুলিপির মাধ্যমে লেখা, যা বর্তমানে আফগানিস্তানের পতাকা হিসেবে ব্যবহৃত হচ্ছে।]]
শাহাদাহ হলো ইসলামের পঞ্চস্তম্ভের একটি এবং আযানের অংশ। এর পাঠ হলো: "আমি সাক্ষ্য দিচ্ছি যে, আল্লাহ ছাড়া কোনো মাবুদ নেই এবং আমি আরও সাক্ষ্য দিচ্ছি যে, মুহাম্মাদ আল্লাহর প্রেরিত রাসুল।"

মধ্যযুগে শিলালিপিযুক্ত ধর্মীয় পতাকার ব্যবহার ছিল। এর প্রমাণ পাওয়া যায় ১৩শ শতাব্দীর চিত্রশিল্পী ইয়াহইয়া ইবনে মাহমুদ আল-ওয়াসিতির আঁকা চিত্রগুলিতে। এরপর ১৪শ শতাব্দীতে লেখা হেয়টন অফ কোরিয়াসের *হিস্ট্রি অব দ্যা তাতার্স* গ্রন্থে দেখা যায়, মঙ্গোল ও সেলজুক উভয়ই বিভিন্ন ধরনের যুদ্ধ পতাকা ব্যবহার করতো।

## সংখ্যার প্রতীকধর্মী গুরুত্ব
থাম্ব|হাতের আঙ্গুলের এমন ইশারাকে মুসলিমগণ তাওহীদের চিহ্ন হিসেবে ব্যবহার করে থাকেন।
*সংখ্যা ১ মুসলিমদের শাহাদাহকে প্রতীকীভাবে বোঝায়: "আল্লাহ ছাড়া কোনো উপাস্য নেই এবং মুহাম্মদ আল্লাহর রাসূল।"
*সংখ্যা ৩-ও গুরুত্বপূর্ণ, কারণ অনেক সুন্নত আমল তিন বার করে করার পরামর্শ দেওয়া হয়েছে।
*সংখ্যা ৪ ইসলাম অত্যন্ত গুরুত্বপূর্ণ এবং এর অনেক তাৎপর্য রয়েছে: ঈদুল আযহা ১০ থেকে ১৪ জিলহজ্জ পর্যন্ত চার দিন ধরে পালিত হয়; চারজন খলিফা ছিলেন; চারজন প্রধান ফেরেশতা রয়েছেন; ইসলামে চারটি মাস রয়েছে যখন যুদ্ধ করা নিষিদ্ধ; কোনো নারীর স্বামী মারা গেলে তাকে চার মাস দশ দিন অপেক্ষা করতে হয় (ইদ্দত পালন); এবং কুরআনে রয়েছে "রুব এল হিজব"–এর উল্লেখ।
*ইসলামে ৮ সংখ্যাটি জান্নাতে আল্লাহর আরশ বহনকারী আটজন ফেরেশতার প্রতীক।

## আরও দেখুন
*ইসলামি পতাকা
*পতাকায় ইসলামি প্রতীকযুক্ত দেশের তালিকা

## তথ্যসূত্র
### টীকা

### উদ্ধৃতি

## বহিঃসংযোগ

বিষয়শ্রেণী:ইসলামি প্রতীক